Gérakaksenlahti

Gérakaksenlahti () eli Gérakaksen laguuni (Λιμνοθάλασσα Γέρακα, Limnothálassa Géraka) on lahti Egeanmereen kuuluvassa Myrtóonmeressä Peloponnesoksen niemimaan itärannikolla Kreikassa, noin 20 kilometriä pohjoiseen Monemvasián kylästä. Se kuuluu Monemvasián kuntaan, Lakonian alueyksikköön ja Peloponnesoksen alueeseen.

Gérakaksenlahden pinta-ala on noin 0,4 neliökilometriä. Lahden suun luoteispuolella sijaitsee Kýfantan niemi ja kaakkoispuolella Kárin niemi. Lahden suuta seuraa noin 650 metriä pitkä salmi, joka päättyy lahden laajempaan, laguunimaiseen pääosaan. Gérakaksenlahden rannalla sijaitsee Limín Iérakan kylä. Lahdessa sijaitsee Rívan saari. Gérakaksenlahti on tärkeä lintualue, ja se on suojeltu Natura- ja Ramsar-alueena.

Lähteet

Aiheesta muualla 

Egeanmeri
Kreikan lahdet
Kreikan Natura-alueet
Kreikan Ramsar-alueet
Monemvasiá